П Р О Т О К О Л   45

ОТ ЗАСЕДАНИЕ НА КОМИСИЯ  „ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, ПРОВЕДЕНО НА  08.12.2014 г.

ПРИСЪСТВАТ: Ясен Тодоров – председател Даниела Костова  - зам.председател и членовете: Васил Петров, Галина Карагьозова, Мария Кузманова, Незабравка Стоева, Румен Боев и Юлиана Колева.

ОТСЪСТВАТ: Галя Георгиева и Димитър Узунов 

На заседанието присъстват и: Мая Атанасова, главен експерт - юрисконсулт в дирекция „Правна” и Диана Стоянова, старши експерт - юрисконсулт в дирекция „Правна”.

 Заседанието протече при следния дневен ред:

1.  Разглеждане на преписки, образувани по жалби и сигнали.
2. Справки за броя на разгледаните и решени преписки от Комисия “Професионална етика и превенция на корупцията” към ВСС за месец ноември  2014 г.
3.   Разни.

Предложение на г-н Ясен Тодоров за включване на допълнителна точка към дневния ред: Изслушване на Румяна Ченалова, съдия в Софийски градски съд, по повод самосезиране на комисията, във връзка с интервю на френския посланик Ксавие Лапер дьо Кабан в предаването „Тази сутрин” по БТВ на 05.12.2014 г.

Комисия “Професионална етика и превенция на корупцията”

					Р  Е  Ш  И:

Включва в дневния ред следната допълнителна точка: Изслушване на Румяна Ченалова, съдия в Софийски градски съд, по повод самосезиране на комисията, във връзка с интервю на френския посланик Ксавие Лапер дьо Кабан в предаването „Тази сутрин” по БТВ на 05.12.2014г.
 
ОТНОСНО допълнителна точка към дневния ред:
1. Изслушване на Румяна Ченалова, съдия в Софийски градски съд, по повод самосезиране на комисията, във връзка с интервю на френския посланик Ксавие Лапер дьо Кабан в предаването „Тази сутрин” по БТВ на 05.12.2014 г.
Проведе се изслушване на Румяна Ченалова, съдия в Софийски градски съд  и след разисквания, 

Комисия “Професионална етика и превенция на корупцията”
  
					Р  Е  Ш  И:

	1.1. Възлага на експертите от дирекция „Информационни технологии и съдебна статистика” към ВСС да извършат проверка на случайното разпределение на т.дело № 6907/2014 г. по описа на Софийски градски съд. 
	1.2. Изисква от Инспектората към Висшия съдебен съвет, в срок до 15.12.2014 г., да предостави Акта с резултатите от извършена проверка на организацията по образуването и движението на търговско дело                        № 6907/2014 г. по описа на СГС, VI-8 състав, във връзка със сигнал от дружествата „Белведере дистрибуция” ЕООД и „Домейн Менада” ЕООД, получен в ИВСС на 26 ноември 2014 г. и сигнал от френския посланик Ксавие Лапер дьо Кабан, касаещ същият случай, постъпил в ИВСС на 04.12.2014 г. и присъединен към сигнала на двете дружества.
1.3. Да се изиска информация от Главния прокурор на Република България за предприетите действия по случая и резултатите от тях.
	1.4. Да се изисква информация от Министерство на правосъдието за резултата от проверката по сигнала на френския посланик Ксавие Лапер дьо Кабан  от 02.12.2014 г. и за процедурата, по която се утвърждава списъка на лицата, които могат да бъдат назначавани за синдици в производство по несъстоятелност по Търговския закон.

Комисията отлага разглеждането на останалите точки от дневния ред за следващото заседание, което ще се проведе на 15.12.2014 г. и насрочва извънредно заседание на 16.12.2014 г. от 15:30 часа.
 
       				ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА”:  /п/
                      
                                                                                               ЯСЕН  ТОДОРОВ